ஆற்றல் என்பது தற்போது அடிப்படைத் தேவை ஆகி விட்டது. முன்னர் நம் தாளாண்மையில் அரசு அவர்கள் “அணு உலைக்கு மாற்று நம்மிடம் உள்ளது” என்றொரு சிறப்புக் கட்டுரை எழுதினார். மிருக மற்றும் தாவரக் கழிவுகளைக் கொண்டு மின்சாரம் தயாரிப்பதையும், காற்றாலைகள் மற்றும் சூரியக்கதிர் மூலம் மின்சாரம் தயாரிப்பதையும் நாம் தீவிரமாய் ஆராயந்து செயல் படுத்த வேண்டும். அணு மற்றும் அனல் மின்நிலையங்களைப் படிப்படியாகக் குறைத்து விட வேண்டும். ஆற்றல் தேவை குறைவாய் உள்ள சிறுதொழில்களுக்கு முன்னுரிமை அளிக்க வேண்டும்.